37. ΝΟΜΟΘΕΤ. ΔΙΑΤΑΓΜΑ υπ’ αριθ. 161 της 25/30 Οκτ. 1946 Περί ιδρύσεως Μέσης Εμπορικής Σχολής Εμποροϋπαλλήλων Αθηνών. ΄Αρθρ.1.-1.΄Ιδρύεται εν Αθήναις ιδιοσυντήρητος νυκτερινή Μέση Έμπορική Σχολή υπό τον τίτλον «Μέση Εμπορική Σχολή Εμποροϋπαλλήλων Αθηνών» υπαγομένη υπό την αρμοδιότητα και εποπτείαν του Υπουργ. Θρησκευμάτων και Εθνικής Παιδείας περιλαμβάνουσα τρεις τάξεις αντιστοιχούσας προς τας τρεις ανωτέρας τάξεις των Μέσων Εμπορικών Σχολών προς ας είναι ισότιμος ως και το πτυχίον αυτών όπερ είναι ισοδύναμον προς τα των Δημοσίων Εμπορικών Σχολών. 2.Εις την πρώτην τάξιν της Σχολής ταύτης εγγράφονται άνευ εξετάσεως εμποροϋπάλληλοι Αθηνών και Πειραιώς ή τέκνα τούτων ως και εμπόρων, κεκτημένοι πτυχίον Νυκτερινής Επαγγελματικής Εμπορικής Σχολής του Συλλόγου των Εμποροϋπαλλήλων Αθηνών ή ετέρας ισοτίμου προς ταύτην Σχολής ως και οι έχοντες ενδεικτικόν της τρίτης τάξεως Δημοσίας εξαταξίου Μέσης Εμπορικής Σχολής ή αντιστοίχου τάξεως του Γυμνασίου. ΄Αρθρ.2.-1.Δια την συντήρησιν της εν τω προηγουμένω άρθρω Σχολής συνιστάται παρ’ αυτή ίδιον Σχολικόν Ταμείον αποτελούν Νομικόν Πρόσωπον Δημοσίου Δικαίου, εδρεύον εν Αθήναις και διοικούμενον υπό της Διοικητικής Επιτροπής αποτελουμένης: α)Εκ δύο μελών του Συλλόγου Εμποροϋπαλλήλων Αθηνών οριζομένων μετ’ ισαρίθμων αναπληρωτών υπό του Διοικητικού Συμβουλίου τούτου. β)Εξ ενός εμπόρου οριζομένου μεθ’ ενός αναπληρωτού υπό του Διοικητικού Συμβουλίου του Εμπορικού Συλλόγου Αθηνών. γ)Εξ ενός Εμπόρου ή βιομηχάνου οριζομένου μεθ’ ενός αναπληρωτού υπό του Διοικητικού Συμβουλίου του Εμπορικού και Βιομηχανικού Επιμελητηρίου Αθηνών και δ)Εξ ενός υπαλλήλου του Υπουργείου Θρησκευμάτων και Εθνικής Παιδείας οριζομένου μεθ’ ενός αναπληρωτού υπό του αρμοδίου Υπουργού. 2.Τα μέλη της Διοικητικής Επιτροπής, ων η θητεία ορίζεται τριετής, εκλέγουσι τον Πρόεδρον, Αντιπρόεδρον, Γεν. Γραμματέα και Ταμίαν αυτής. (Αντί για τη σελ. 447(α) Σελ. 447(β) Τεύχος Ε73-Σελ.Ι23 Οικονομικά Γυμνάσια 32.Ε.β.27-37 3.Ο Πρόεδρος της Διοικητικής Επιτροπής εκπροσωπεί το Σχολικόν Ταμείον της Σχολής ενώπιον των Δικαστηρίων και πάσης εν γένει Αρχής. 4.Η Διοικητική Επιτροπή τελεί εν απαρτία παρευρισκομένων τριών μελών της, κατά τας συνεδρίας δ’ αυτής παρίσταται ως εισηγητής επί των εκπαιδευτικών και σχολικών ζητημάτων άνευ ψήφου ο Διευθυντής της Σχολής. ΄Αρθρ.3.-«Πόροι του Σχολικού Ταμείου της δια του παρόντος ιδρυομένης Σχολής ορίζονται: α)Τα ετήσια δίδακτρα των μαθητών οριζόμενα εκάστοτε δι’ αποφάσεως του Υπουργού Εθνικής Παιδείας και Θρησκευμάτων μετά πρότασιν της διοικούσης Επιτροπής. β)Αι υπέρ τούτου δωρεαί, κληρονομίαι, κληροδοσίαι και πάσης φύσεως εκ χαριστικής αιτίας παροχαί παντός νομικού ή φυσικού προσώπου. γ)Αι πάσης φύσεως υπέρ αυτού εισφοραί των Εμπορικών και Βιομηχανικών Επιμελητηρίων Αθηνών και Πειραιώς, Δήμων και Κοινοτήτων της Περιφερείας Αθηνών - Πειραιώς. δ)Αι υποχρεωτικαί εισφοραί των υπεχόντων εις ολόκληρον την οικονομικήν ευθύνην δια την εν γένει συντήρησιν του Γυμνασίου δύο ιδρυτικών Συλλόγων: 1)του Συλλόγου Υπαλλήλων Εμπορικών Καταστημάτων Αθηνών-Περιχώρων και 2)του Εμπορικού Συλλόγου Αθηνών, προσδιοριζόμεναι δι’ αποφάσεως των Διοικητικών αυτών Συμβουλίων αναλόγως των αναγκών της Σχολής». Το άρθρ. 3 αντικατεστάθη ως άνω δια του άρθρ. 2 Ν.Δ. 1184/1972(κατωτ. αριθ. 41). Άρθρ.4.-«Το διδακτικόν προσωπικόν της Σχολής, αποτελούμενον εκ τεσσάρων τακτικών καθηγητών, εν οις και ο Διευθυντής της Σχολής, φέρων βαθμόν και μισθόν Διευθυντού β΄ ή α΄ τάξεως, διορίζεται προτάσει της Διοικητικής Επιτροπής της Σχολής κατά τας περί Δημοσίων εκπαιδευτικών λειτουργών ισχυούσας εκάστοτε διατάξεις. Τα της προαγωγής, πειθαρχικής δικαιοδοσίας και απολύσεως του προσωπικού τούτου ρυθμίζονται υπό των εκάστοτε περί δημοσίων εκπαιδευτικών λειτουργών ισχυουσών διατάξεων». ΄Αρθρ.5.-(Κατηργήθη δια του άρθρ. 3 Ν.Δ. 1184/1972 κατωτ. αριθ. 41). Άρθρ.6.-Η ισχύς του παρόντος Ν.Δ/τος άρχεται από της δημοσιεύσεως τούτου εις την Εφημερίδα της Κυβερνήσεως. Εις το Ημέτερον Υπουργικόν Συμβούλιον ανατίθεμεν την δημοσίευσιν και εκτέλεσιν του παρόντος. Σελ. 448(β) Τεύχος Ε73-Σελ. Ι24 